CELEX: 62014TN0849
Language: fi
Date: 2014-12-31 00:00:00
Title: Asia T-849/14 P: Valitus, jonka Carlo De Nicola on tehnyt 31.12.2014 virkamiestuomioistuimen asiassa F-59/09, De Nicola v. EIP, 18.11.2014 antamasta tuomiosta

2.3.2015   
            
            
               FI
            
            
               Euroopan unionin virallinen lehti
            
            
               C 73/46
            
         
      Valitus, jonka Carlo De Nicola on tehnyt 31.12.2014 virkamiestuomioistuimen asiassa F-59/09, De Nicola v. EIP, 18.11.2014 antamasta tuomiosta
      (Asia T-849/14 P)
      (2015/C 073/57)
      Oikeudenkäyntikieli: italia
      
         Asianosaiset
      
      
         Valittaja: Carlo De Nicola (Strassen, Luxemburg) (edustaja: asianajaja L. Isola)
      
         Muu osapuoli: Euroopan investointipankki
      
         Vaatimukset
      
      Valittaja vaatii unionin yleistä tuomioistuinta ottamaan valituksen käsiteltäväksi ja muuttamaan valituksenalaista tuomiota siten, että viittaus SEUT 270 artiklaan poistetaan sekä tuomiolauselman 2 ja 3 kohta ja perusteluosan 43, 44, 50, 55, 56, 58, 59, 60, 61, 63 ja 65–73 kohta kumotaan. Valittaja vaatii myös asian siirtämisestä muulle virkamiestuomioistuimen jaostolle sen arvioimiseksi uudelleen kumotuilta osin eri kokoonpanossa sen jälkeen, kun pyydetty lääketieteellinen tutkimus on tehty. Valittaja tahtoo varata oikeuden lausua kaikista vastapuolen puolustuksen kannalta tarpeellisista tutkintatoimista – olivatpa ne valittajan etujen mukaisia tai niiden vastaisia – sekä kaikkien vastaväitteiden kumoamisen kannalta merkityksellisinä pidettävät asiakirjat.
      
         Oikeudelliset perusteet ja pääasialliset perustelut
      
      Nyt käsiteltävä valitus koskee virkamiestuomioistuimen 18.11.2014 asiassa F-59/09 RENV, De Nicola v. EIP, antamaa tuomiota.
      Valittaja esittää valituksensa tueksi seuraavaa.
      
                  1)
               
               
                  Valittaja moittii valituslautakunnan osalta sen toimintatapaa, asianmukaista vahingonkorvausta, kumotun asiakirjan poistamista valittajaa koskevasta asiakirja-aineistosta sekä väärinkäytöksiä tuomioistuintehtävän hoitamisessa koskevien väitteiden tutkimatta jättämistä.
               
            
                  2)
               
               
                  Valittaja moittii kärsimänsä vahingon osalta sitä, ettei sen toteamista koskevaa vaatimusta otettu tutkittavaksi, ettei sitä koskevasta nimenomaisesta vaatimuksesta lausuttu ja ettei virkamiestuomioistuin noudattanut asian palauttamisesta tehtyä ratkaisua sekä Euroopan investointipankin palautetussa asiassa esittämien uusien oikeudenkäyntiväitteiden tutkittavaksi ottamista ja sitä, että virkamiestuomioistuin ylitti toimivaltansa asettumalla vastapuolen puolustajan asemaan, kun se päätti, että oli parempi jättää vahingonkorvausvaatimus tutkimatta, koska sisältyi asiaan F-52/11, jossa sitä myös käsiteltiin laajemmin.
               
            
                  3)
               
               
                  Valittaja esittää lääketieteellistä tutkimusta koskevasta pyynnöstä ja muista selvitystoimista, ettei hän ole koskaan luopunut selvittämistoimia koskevista pyynnöistään, jotka virkamiestuomioistuin on hylännyt tarpeettomina. Valittajan mukaan virkamiestuomioistuimen on silloin, jos unionin yleinen tuomioistuin toteaa, että asia on ratkaistava aineellisesti, tutkittava kaikki ajoissa esitetyt pyynnöt ja otettava kantaa siihen, mitkä niistä ovat merkityksellisiä annettavan ratkaisun kannalta, ja ryhdyttävä niiden mukaisiin toimenpiteisiin.